अंधेरे में डूबे गांव में ग्रामीणों से किया जनसंवाद, सुनी समस्याएं
भास्कर संवाददाता| नरसिंहगढ़
आम आदमी पार्टी के कार्यकर्ता शनिवार रात पीपल्या बाग में ग्रामीणों से जनसंवाद करने पहुंचे। गांव में पिछले 5 सालों से ट्रांसफार्मर नहीं होने से बिजली कटी हुई है। रोज रात को बिजली नहीं होने से ग्रामीण परेशान रहते हैं।
जनसंवाद कार्यक्रम गैसबत्ती के उजाले में किया गया। इसके अलावा ग्रामीणों ने गांव में पानी की कमी से आने वाली दिक्कतों के बारे में भी बताया।
उन्होंने कहा कि गांव से निकलने वाले बरसाती नाले पर बांध बनाने की वे कई बार प्रशासन से मांग कर चुके हैं। इसके बाद छापरा तालाब पर बांध बनाने के लिए शासन ने 3 करोड़ रुपए मंजूर भी किए थे। लेकिन राजनीतिक दखल की वजह से योजना ठंडे बस्ते में चली गई। पार्टी के पदाधिकारियों ने कहा कि सभी समस्याओं की मूल वजह भ्रष्टाचार है। आम आदमी पार्टी अस्तित्व में ही इसलिए आई है कि सभी राजनैतिक दल अापस में नूरा कुश्ती लड़ रहे हैं। लेकिन आम आदमी की किसी को चिंता नहीं है। उन्होंने ग्रामीणों की लड़ाई को साथ मिलकर लड़ने का वादा किया। संबोधित करने वालों में पार्टी के जिला संयोजक प्रवीण सक्सेना, कार्यकारिणी सदस्य पंकज कौशिक, डॉ शैलेंद्र निगम आदि शामिल थे।
hin_Deva san_Deva hin_Deva hin_Deva hin_Deva